ಮರ್ರಿ ೨೦೦೮ರ ಆದಿ ಭಾಗದಲ್ಲಿ ಕತಾರ್ ಎ ಕ್ಸಾಮ್ ಮೊಬಿಲ್ ಓಪನ್‌ ಪ್ರಶಸ್ತಿಯನ್ನು ಗೆಲ್ಲುವ ಮೂಲಕ ಮೊದಲ ಹತ್ತು ಶ್ರೇಯಾಂಕದ ಆಟಗಾರರಲ್ಲಿ ಪುನಃ ಸ್ಥಾನ ಪಡೆದನು. 
ಈ ಪ್ರಶಸ್ತಿ ಪಡೆಯಲು ಈತ ಒಲೀವಿಯೈ ರೋಚಸ್, ರೇನರ್ ಶಟ್ಲರ್, ಥಾಮಸ್ ಜಾನ್ಸನ್, ನಿಕೊಲೆ ಡೆವಿಡೆಂಕೊ ಮತ್ತು ಸ್ಟಾನಿಸ್‌ ಲಸ್ ವೊರಿಂಕಾರನ್ನು ಸೋಲಿಸಿದನು. ಮರ್ರಿ ಒಂಭತ್ತನೇ ಶ್ರೇಯಾಂಕವನ್ನು ಪಡೆದಿದ್ದನು, ಆದರೆ ಆಸ್ಟ್ರೇಲಿಯನ್ ಓಪನ್‌ನಲ್ಲಿ, ಕೊನೆಗೆ ದ್ವಿತೀಯ ಸ್ಥಾನ ಪಡೆದ ಜೊ-ವಿಲ್ಫ್ರೀಡ್ ಸೋಂಗಾ ಮೊದಲ ಸುತ್ತಿನಲ್ಲಿಯೇ ಮರ್ರಿಯನ್ನು ಸೋಲಿಸಿದನು.
ಮರ್ರಿ ಆ ವರ್ಷದಲ್ಲಿ ತನ್ನ ಎರಡನೇ ಪ್ರಶಸ್ತಿಯನ್ನು ಓಪನ್ ೧೩ನ್ನು ಗೆಲ್ಲುವ ಮೂಲಕ ಗಳಿಸಿದ. Jesse Huta ಗ್ಯಾಲಂಗ್, ವೊರಿಂಕ, ನಿಕೋಲಸ್ ಮಹಟ್, ಪಾಲ್-ಹೆನ್ರಿ ಮ್ಯಾಥ್ಯೂ ಮತ್ತು ಮರಿನ್ ಸಿಲಿಕ್‌‌‌ರನ್ನು ಸೋಲಿಸಿ ಈ ಪ್ರಶಸ್ತಿಯನ್ನು ಗೆದ್ದನು. ಆದರೆ ಮರ್ರಿ ರೋಟರ್‌ಡ್ಯಾಮ್‌ನಲ್ಲಿ ರಾಬಿನ್ ಹಾಸ್ ವಿರುದ್ಧ ನೇರ ಸೆಟ್‌ಗಳಲ್ಲಿ ಸೋತನು. 
ದುಬೈನಲ್ಲಿ ರೋಜರ್ ಫೆಡರರ್, ನಂತರ ಫರ್ನಾಂಡೊ ವರ್ಡಸ್ಕೊರನ್ನು ೩ ಸೆಟ್‌ಗಳಲ್ಲಿ ಸೋಲಿಸಿದನು ಮತ್ತು ಡೆವಿಡೆಂಕೊ ವಿರುದ್ಧ ಪರಾಜಯ ಹೊಂದಿದನು. ಇಂಡಿಯನ್ ವೆಲ್ಸ್‌ನಲ್ಲಿ ಮರ್ರಿ, ಜರ್ಜನ್ ಮೆಲ್ಜರ್ ಮತ್ತು ಇವೊ ಕಾರ್ಲೊವಿಕ್‌‌‍ರನ್ನು ೩ ಸೆಟ್‌ಗಳಲ್ಲಿ ಸೋಲಿಸಿದನು, ಆದರೆ ಟಾಮಿ ಹಾಸ್ ವಿರುದ್ಧ ಸೋತು ಟೂರ್ನಿಯಿಂದ ಹೊರಬಿದ್ದನು. ಮಯಾಮೀಯಲ್ಲಿ ಮೊದಲ ಪಂದ್ಯದಲ್ಲಿಯೇ Cilic ವಿರುದ್ಧ ಸೋತು ಪಂದ್ಯಾವಳಿಯಿಂದ ಹೊರಬಿದ್ದನು.
ಮಾಂಟೆ ಕಾರ್ಲೊದ ಮಣ್ಣಿನ ಅಂಕಣದಲ್ಲಿ ಮರ್ರಿ, ಫೆಲಿಸಿಯಾನೋ ಲೊಪೆಜ್ ಮತ್ತು ಫಿಲಿಪ್ಪೊ ವೊಲಾಂಡ್ರಿ ವಿರುದ್ಧ ಜಯಗಳಿಸಿದ. ಆದರೆ ನೋವಾಕ್‌‌ ಜಾಕೊವಿಕ್‌‌ ವಿರುದ್ಧ ಕೇವಲ ನಾಲ್ಕು ಅಂಕಗಳನ್ನು ಗೆಲ್ಲಲು ಸಫಲನಾಗಿ ಸೋಲನೊಪ್ಪಿದ. ಬಾರ್ಸಿಲೋನಾದಲ್ಲಿ ಸಿಲಿಕ್‌‌ ಮತ್ತೊಮ್ಮೆ ಮೊದಲ ಪಂದ್ಯದಲ್ಲೇ ಮರ್ರಿಯನ್ನು ಸೋಲಿಸಿದ. ರೋಮ್‌ನಲ್ಲಿ ಮರ್ರಿ, ಜುವಾನ್ ಮಾರ್ಟಿನ್ ಡೆಲ್ ಪಾಟ್ರೊ ವಿರುದ್ಧ ೩ ಸೆಟ್‌ಗಳ ಅನಾರೋಗ್ಯಕರ ಪಂದ್ಯವನ್ನು ಆಡಿದ. ಡೆಲ್ ಪಾಟ್ರೊ ಗಾಯಾಳುವಾಗಿ ನಿವೃತ್ತಿ ಹೊಂದುವ ಮೂಲಕ ಮರ್ರಿ ರೋಮ್‌ನಲ್ಲಿ ತನ್ನ ಮೊದಲ ಪಂದ್ಯವನ್ನು ಗೆದ್ದನು. ಮರ್ರಿಗೆ ಕೆಟ್ಟ ಭಾಷೆಯ ಉಪಯೋಗಿಸಿದ್ದಕ್ಕಾಗಿ ಎಚ್ಚರಿಕೆ ನೀಡಲಾಯಿತು. ಎರಡೂ ಆಟಗಾರರ ನಡುವೆ ಅಸಮಧಾನ ಇದ್ದಿತು. ಡೆಲ್ ಪಾಟ್ರೊ, ಜನರ ಮಧ್ಯ ಇದ್ದ ತನ್ನ ತಾಯಿಯನ್ನು ಅಪಮಾನ ಮಾಡಿದ ಹಾಗೂ ಉದ್ದೇಶಪೂರ್ವಕವಾಗಿ ತನ್ನ ತಲೆಯತ್ತ ಚೆಂಡನ್ನು ಹೊಡೆದ ಎಂದು ಮರ್ರಿ ಆರೋಪ ಮಾಡಿದ. ಮುಂದಿನ ಸುತ್ತಿನಲ್ಲಿ ವೊರಿಂಕಾಗೆ ನೇರ ಸೆಟ್‌ಗಳಲ್ಲಿ ಸೋಲನೊಪ್ಪಿದ. ಫ್ರೆಂಚ್ ಓಪನ್‌ಗೆ ಮೊದಲು ಕೊನೆಗೆದಾಗಿ ಹ್ಯಾಮ್‌ಬರ್ಗ್‌ನಲ್ಲಿ ಆಡಿದ. ರಾಫೆಲ್ ನಡಾಲ್‍ಗೆ ಸೋಲುವ ಮೊದಲು ಡಿಮಿಟ್ರಿ ಟುರ್ಸೌನೋವ್‌ ಮತ್ತು ಜೈಲ್ಸ್ ಸೈಮನ್‌ರನ್ನು ಸೋಲಿಸಿದ. ರೊಲ್ಯಾಂಡ್ ಗ್ಯಾರೋಸ್‌ನಲ್ಲಿ ಸ್ಥಳೀಯ ಆಟಗಾರ ಜೋನತನ್ ಇಸೆರಿಕ್‌‌‍ನನ್ನು ೫ ಸೆಟ್‌ಗಳ ಪಂದ್ಯದಲ್ಲಿ ಸೋಲಿಸಿದನು ಮತ್ತು ಮಣ್ಣಿನ ಅಂಕಣದ ಆಟಗಾರ ಜೋಸ್ ಅಕಾಸುಸೊ ವಿರುದ್ಧ ಕೇವಲ ನಾಲ್ಕು ಅಂಕಗಳನ್ನು ಕಳೆದುಕೊಂಡು ಪಂದ್ಯವನ್ನು ಜಯಿಸಿದನು. ಈತ ಮೂರನೇ ಸುತ್ತಿನಲ್ಲಿ ನಾಲ್ಕು ಸೆಟ್‌ಗಳ ಪಂದ್ಯದಲ್ಲಿ ನಿಕೋಲಸ್ ಅಲ್‍ಮ್ಯಾಗೊವಿಗೆ ಸೋತು ಟೂರ್ನಿಯಿಂದ ಹೊರಬಿದ್ದನು. 
ಕ್ವಿನ್ಸ್‌ನಲ್ಲಿ ಮರ್ರಿ ತನ್ನ ಆರಂಭಿಕ ಪಂದ್ಯದಲ್ಲಿ ಕೇವಲ ಎರಡು ಸೆಟ್‍ ಆಡುವಷ್ಟರಲ್ಲಿ ಎದುರಾಳಿ ಸೆಬಾಷ್ಟಿಯನ್ ಗ್ರಾಸ್‌ ಜೀನ್ ಪಂದ್ಯದಿಂದ ಹಿಂದೆ ಸರಿದನು. ಅರ್ನೆಸ್ಟ್ಸ್ ಗಲ್ಬಿಸ್ ವಿರುದ್ಧದ ಪಂದ್ಯದಲ್ಲಿ ತೇವಗೊಂಡಿದ್ದ ಹುಲ್ಲಿನ ಮೇಲೆ ಜಾರಿ ಹೆಬ್ಬೆರಳು ಉಳುಕಿತು. ಹಾಗಿದ್ದರೂ ಆ ಪಂದ್ಯವನ್ನು ೩ ಸೆಟ್‌ಗಳಲ್ಲಿ ಗೆದ್ದನು, ಆದರೆ ಕ್ವಾಟರ್ ಫೈನಲ್‍ನಲ್ಲಿ ಆ‍ಯ್‌೦ಡಿ ರಾಡಿಕ್‌‌ ವಿರುದ್ಧ ಆಡದೆ ಹಿಂದೆ ಸರಿದನು. ವಿಂಬಲ್ಡನ್‌ನಿಂದ ಹೊರಗುಳಿಯುತ್ತಾನೆ ಎಂದು ಭಾವಿಸಲಾಗಿತ್ತಾದರೂ, ಆತ ಪ್ರಥಮ ಬಾರಿಗೆ ವಿಂಬಲ್ಡನ್‌ನ ಕ್ವಾಟರ್ ಫೈನಲ್ ತಲುಪಿದನು. ಈ ಹಾದಿಯಲ್ಲಿ ಮರ್ರಿ, ಫ್ಯಾಬ್ರಿಸ್ ಸಂಟೂರೊ ಮತ್ತು ಕ್ಸಾವಿಯರ್ ವಿರುದ್ಧ ಮೂರು ಸೆಟ್‌ಗಳ ಪಂದ್ಯದಲ್ಲಿ ಮತ್ತು ಟಾಮಿ ಹಾಸ್ ವಿರುದ್ಧ ನಾಲ್ಕು ಸೆಟ್‌ಗಳ ಪಂದ್ಯದಲ್ಲಿ ಜಯಗಳಿಸಿದನು. ಮುಂದಿನ ಪಂದ್ಯದಲ್ಲಿ ಮರ್ರಿ, ರಿಚರ್ಡ್ ಗ್ಯಾಸ್ಕೆಟ್ ವಿರುದ್ಧ ಮೊದಲು ಎರಡು ಸೆಟ್‌ಗಳನ್ನು ಸೋತು ಹಿನ್ನಡೆಯಲ್ಲಿದ್ದನು. ಆಗ ರಿಚರ್ಡ್ ಗ್ಯಾಸ್ಕೆಟ್ ಸರ್ವ್ ಮಾಡುತ್ತಿದ್ದನು. ಆ ಸೆಟ್‌ನ್ನು ಮರ್ರಿ ಟೈಬ್ರೇಕರ್‌ಗೆ ಕೊಂಡೊಯ್ಯದನು. ಸೆಟ್ ಪಾಯಿಂಟ್‌ಗಾಗಿ ಹೊಡೆತವನ್ನು ಹೊಡೆಯಬೇಕಾಯಿತು. ಆಗ ಮರ್ರಿ, ಕೋರ್ಟ್‌ನ ಹೊರಗಿನಿಂದ, ಹೆಚ್ಚು ಕಡಿಮೆ ಸ್ಟ್ಯಾಂಡ್ಸ್ ಹತ್ತಿರದಿಂದ ಬ್ಯಾಕ್‌‌‍ಹ್ಯಾಂಡ್‌ ಹೊಡೆತವನ್ನು ಹೊಡೆಯುವ ಮೂಲಕ ಆ ಸೆಟ್‌ನ್ನು ಗೆದ್ದನು. ೫ಯದರಲ್ಲಿ ವಾಪಾಸ್ಸಾಗುವ ಮೊದಲು ೪ನೇ ಸೆಟ್‌ನ್ನು ಸಹ ಗೆದ್ದನು. ಗ್ಯಾಸ್ಕೆಟ್ ಪಂದ್ಯಕ್ಕೆ ಹಿಂದಿರುಗಲಾಗಲಿಲ್ಲ ಹಾಗೂ ಬೆಳಕಿನ ಅಭಾವದ ಬಗ್ಗೆ ದೂರು ನೀಡಿದ. ಆದರೆ, ಮರ್ರಿ ಪಂದ್ಯವನ್ನು ೫–೭, ೩–೬, ೭–೬ (೩), ೬–೨, ೬–೪ ಸೆಟ್‌ಗಳಿಂದ ಜಯಿಸಿದನು. ಮುಂದಿನ ಸುತ್ತಿನಲ್ಲಿ ವಿಶ್ವದ ೨ನೇ ಶ್ರೇಯಾಂಕದ ಆಟಗಾರ ನಡಾಲ್‍ನಿಂದ ನೇರ ಸೆಟ್‌ಗಳಲ್ಲಿ ಸೋಲಲ್ಪಟ್ಟನು.

ವಿಂಬಲ್ಡನ್ ನಂತರ ಆತನ ಮೊದಲ ಟೂರ್ನಿಯಾದ ರೋಜರ್ ಕಪ್‌ನಲ್ಲಿ ಮರ್ರಿಯು, ಜಾನ್ಸನ್, ವೊರಿಂಕಾ ಮತ್ತು ಜಾಕೋವಿಕ್‌‌‍ರನ್ನು ಸೋಲಿಸಿದನು. ಆದರೆ, ಸೆಮಿಫೈನಲ್‍ನಲ್ಲಿ ನಡಾಲ್‍ಗೆ ಶರಣಾದನು. ನಡಾಲ್‍ಗೆ ಸೋತಿದ್ದು ಮೂರು ತಿಂಗಳಲ್ಲಿ ಎಟಿಪಿ ಟೂರ್ನಿಯಲ್ಲಿ ಮರ್ರಿಯ ಕೊನೆಯ ಸೋಲಾಗಿದ್ದಿತು. ಸಿನ್ಸಿನಾಟಿಯಲ್ಲಿನ ಪಂದ್ಯಾವಳಿಯಲ್ಲಿ ಮರ್ರಿಯು ಕೆನಡಾದಲ್ಲಿ ನೀಡಿದ್ದಕ್ಕಿಂತ ಉತ್ತಮ ಪ್ರದರ್ಶನ ನೀಡಿ ಮೊದಲ ಬಾರಿಗೆ ಎಟಿಪಿ ಮಾಸ್ಟರ್ಸ್ ಪಂದ್ಯಾವಳಿಯ ಫೈನಲ್ ತಲುಪಿದನು. ಆತ ಸ್ಯಾಮ್ ಕ್ವೆರ್ರಿ ಟುರ್ಸೌನೋವ್‌, ಕಾರ್ಲೋಸ್ ಮೋಯಾ ಮತ್ತು ಕಾರ್ಲೋವಿಕ್‌‌‍ರನ್ನು ಸೋಲಿಸಿ ಈ ಸಾಧನೆ ಮಾಡಿದ್ದನು. ಈ ಪಂದ್ಯಾವಳಿಯಲ್ಲಿ ಪಾದಾರ್ಪಣೆ ಮಾಡಿದ ವರ್ಷವೇ ಯಾವುದೇ ರೀತಿಯ ಭಯವಿಲ್ಲದೆ ಜಾಕೋವಿಕ್‌‌‍ನನ್ನು ಎರಡು ಟೈ ಬ್ರೇಕರ್‌ಗಳಲ್ಲಿ ಸೋಲಿಸುವ ಮೂಲಕ ಪ್ರಶಸ್ತಿಯನ್ನು ತನ್ನದಾಗಿಸಿಕೊಂಡ. ಐಟಿಎಫ್ ನಡೆಸಿದ ಓಲಂಪಿಕ್ಸ್‌‌ನಲ್ಲಿ ಮೊದಲ ಸುತ್ತಿನಲ್ಲಿ ಯೆನ್-ಸನ್ ಲೂ‍ಗೆ ಸೋತು ಟೂರ್ನಿಯಿಂದ ಹೊರಬಿದ್ದನು. ಇದು ಆತನ ವೃತ್ತಿಪರತೆಯ ಕೊರತೆಯನ್ನು ತೋರಿಸಿತು.

ಮರ್ರಿ ಯುಎಸ್ ಓಪನ್‌ನಲ್ಲಿ ಭಾಗವಹಿಸಲು ನ್ಯೂಯಾರ್ಕ್‌‌‌ಗೆ ತೆರಳಿದ. ಎಲ್ಲಾ ಗ್ರ್ಯಾಂಡ್ ಸ್ಲ್ಯಾಮ್ ಟೂರ್ನಿಗಳನ್ನು ಐಟಿಎಫ್ ನಡೆಸುತ್ತದೆ. ೧೯೯೭ರಲ್ಲಿ ಗ್ರೇಗ್ ರುಡೆಸ್ಕಿ ನಂತರ ಗ್ರ್ಯಾಂಡ್ ಸ್ಲ್ಯಾಮ್ ಫೈನಲ್ ತಲುಪಿದ ಮೊದಲ ಬ್ರಿಟೀಷ್ ಆಟಗಾರನಾದ. ಈತ ಸರ್ಗಿಯೊ ರೋಯಿಟ್‍ಮನ್ ಮತ್ತು ಮಿಚೆಲ್ ಲೊಂಡ್ರಾ ವಿರುದ್ಧ ಗೆದ್ದನು. ಮೆಲ್ಜರ್ ವಿರುದ್ಧ ಎರಡು ಸೆಟ್‌ಗಳನ್ನು ಸೋತಿದ್ದರೂ ಸಹ ನಂತರ ಚೇತರಿಸಿಕೊಂಡು ಜಯಗಳಿಸಿದನು. ವೊರಿಂಕಾನನ್ನು ಸೋಲಿಸುವ ಮೂಲಕ ಡೆಲ್ ಪಾಟ್ರೊ ಜೊತೆ ಪಂದ್ಯ ಆಡುವಂತಾಯಿತು. ಮಳೆ ಬಾಧಿತ, ಎರಡು ದಿನ ನಡೆದ ಪಂದ್ಯದಲ್ಲಿ ಈತ ಮೊದಲ ಬಾರಿಗೆ ನಡಾಲ್‍ನನ್ನು ೪ ಸೆಟ್‌ಗಳಲ್ಲಿ ಸೋಲಿಸಿ ಫೈನಲ್ ತಲುಪಿದನು. ಫೈನಲ್‍ನಲ್ಲಿ ಫೆಡರರ್‌ಗೆ ನೇರ ಸೆಟ್‌ಗಳಲ್ಲಿ ಶರಣಾದನು.
ಮರ್ರಿ ಆಸ್ಟ್ರೇಲಿಯಾದ ವಿರುದ್ಧದ ಡೇವಿಸ್‌ ಕಪ್‌ನಲ್ಲಿ ಅಲೆ ಕ್ಸಾಂಡರ್ ಪಯ ಮತ್ತು ಮೆಲ್ಜರ್‌ನನ್ನು ಸೋಲಿಸಿದನು. ಆದರೆ ಗ್ರೇಟ್ ಬ್ರಿಟನ್ ನಿರ್ಣಾಯಕ ಪಂದ್ಯವನ್ನು ಸೋಲುವ ಮೂಲಕ ಈತನ ಶ್ರಮ ವ್ಯರ್ಥವಾಯಿತು. ಈತ ಮ್ಯಾಡ್ರಿಡ್‌ನಲ್ಲಿ ಎಟಿಪಿ ಟೂರ್ನಿಗೆ ವಾಪಾಸಾದನು. ಅಲ್ಲಿ ತನ್ನ ಸತತ ಎರಡನೇ ಮಾಸ್ಟರ್ಸ್ ಶೀಲ್ಡನ್ನು ಗೆದ್ದನು. ಸೀಮನ್ ಬೊಲೇಲಿ, ಸಿಲಿಕ್‌‌(೨೦೦೮ರಲ್ಲಿ ಪ್ರಥಮ ಬಾರಿ) ಮತ್ತು ಗೇಲ್ ಮಾನ್ಫಿಲ್ಸ್ ವಿರುದ್ಧ ಗೆದ್ದನು. ಯುಎಸ್ ಓಪನ್‌ನಲ್ಲಿ ಫೆಡರರ್‌ ವಿರುದ್ಧದ ಸೋಲಿನ ಸೇಡನ್ನು ೩ ಸೆಟ್‌ಗಳಲ್ಲಿ ಆತನನ್ನು ಸೋಲಿಸುವುದರ ಮೂಲಕ ತೀರಿಸಿಕೊಂಡು, ಸೈಮನ್‌ನನ್ನು ಸೋಲಿಸುವ ಮೂಲಕ ಪ್ರಶಸ್ತಿಯನ್ನು ಪಡೆದನು. ನಂತರ ಮರ್ರಿ ೩ ಎಟಿಪಿ ಟೂರ್ನಿಗಳನ್ನು ಗೆದ್ದನು. ಸೈಂಟ್ ಪೀಟರ್ಸ್‌ಬರ್ಗ್‌ ಓಪನ್‌ ಗೆದ್ದು ಆ ವರ್ಷದ ಐದನೇ ಪ್ರಶಸ್ತಿಯನ್ನು ತನ್ನದಾಗಿಸಿಕೊಂಡನು. ಅಲ್ಲಿ ಮರ್ರಿಯು, ವಿಕ್ಟರ್ ಟ್ರೋಯ್ಕಿ, ಗಲ್ಬಿಸ್, ಜಂಕೊ ಟಿಪ್ಸಾರೆವಿಕ್‌‌ರ ವಿರುದ್ಧ ಒಂದು ಸೆಟ್‍ ಸಹ ಸೋಲದೆ ಜಯಗಳಿಸಿದನು. 
ಸೆಮಿಫೈನಲ್ಸ್‌ನಲ್ಲಿ ವರ್ಡೆಸ್ಕೊ ವಿರುದ್ಧ ಕೇವಲ ೩ ಅಂಕಗಳನ್ನು ಮತ್ತು ಫೈನಲ್‍ನಲ್ಲಿ ಆ‍ಯ್‌೦ಡ್ರಿ ಗೊಲುಬೆವ್‌ ವಿರುದ್ಧ ಕೇವಲ ಎರಡು ಅಂಕಗಳನ್ನು ಬಿಟ್ಟುಕೊಟ್ಟು ಪಂದ್ಯವನ್ನು ಜಯಿಸಿದನು. ಈತ ಎರಡು ಮಾಸ್ಟರ್ ಟೂರ್ನಿಗಳನ್ನು ಗೆದ್ದ ಹಾಗೂ ಒಂದೇ ವರ್ಷದಲ್ಲಿ ೫ ಟೂರ್ನಿಗಳನ್ನು ಗೆದ್ದ ಮೊದಲ ಬ್ರಿಟೀಷ್ ಆಟಗಾರನಾದ. ಮರ್ರಿ ತನ್ನ ಸತತ ಮೂರನೇ ಮಾಸ್ಟರ್ಸ್ ಪ್ರಶಸ್ತಿಯನ್ನು ಗೆಲ್ಲುವ ಹಾದಿಯಲ್ಲಿದ್ದ. ಮರ್ರಿ ಈ ಹಾದಿಯಲ್ಲಿ ಸ್ಯಾಮ್ ಕ್ವೆರ್ರಿ ಮತ್ತು ವರ್ಡೆಸ್ಕೊರನ್ನು ಸೋಲಿಸಿದ. ಡೇವಿಡ್ ನಲ್ಬಾಂಡಿಯನ್ ತನ್ನ ಸತತ ೧೪ನೇ ನೇರ ಸೆಟ್‌ಗಳ ವಿಜಯದಲ್ಲಿ ಮರ್ರಿಯನ್ನು ಸೋಲಿಸಿದ. ಇದು ಕೆನಡಾದಲ್ಲಿ ನಡಾಲ್ ಮರ್ರಿಯನ್ನು ಸೋಲಿಸಿದ ಬಳಿಕ ೩ ತಿಂಗಳುಗಳ ಎಟಿಪಿ ಪ್ರವಾಸದಲ್ಲಿ ಮೊದಲ ಸೋಲಾಗಿದ್ದಿತು .
ಈಗ ನಾಲ್ಕನೇ ಶ್ರೇಯಾಂಕದ ಆಟಗಾರನಾಗಿರುವ ಮರ್ರಿ, ಮೊದಲ ಬಾರಿಗೆ ಮಾಸ್ಟರ್ಸ್ ಕಪ್‌ಗೆ ಪ್ರವೇಶ ಪಡೆದನು. 
ರಾಡಿಕ್‌‌‍ನನ್ನು ೩ ಸೆಟ್‌ಗಳ ಪಂದ್ಯದಲ್ಲಿ ಸೋಲಿಸುವ ಮೂಲಕ ಪಂದ್ಯಾವಳಿಯಿಂದ ಹಿಂದೆ ಸರಿಯುವಂತೆ ಮಾಡಿದನು. ನಂತರ ಸೈಮನ್ ವಿರುದ್ಧ ಜಯಗಳಿಸುವ ಮೂಲಕ ಸೆಮಿಫೈನಲ್ ತಲುಪಿದನು. ಮರ್ರಿಯು ಫೈನಲ್ ಗ್ರೂಪ್ ಪಂದ್ಯದಲ್ಲಿ ಫೆಡರರ್‌ನನ್ನು ೩ ಸೆಟ್‌ಗಳಲ್ಲಿ ಸೋಲಿಸಿದನು. ಸೆಮಿಫೈನಲ್‍ನಲ್ಲಿ ಡೆವಿಡೆಂಕೊ‍ನನ್ನು ಎದುರಿಸಿದನು. ಫೆಡರರ್ ವಿರುದ್ಧದ ಉತ್ತಮ ಪ್ರದರ್ಶನದ ಹೊರತಾಗಿಯೂ ಮರ್ರಿ, ರಷ್ಯಾದ ಆಟಗಾರ ಡೆವಿಡೆಂಕೊಗೆ ನೇರ ಸೆಟ್‌ಗಳಲ್ಲಿ ಸೋತನು.

ಮರ್ರಿ ೨೦೦೮ರ ಅಂತ್ಯದಲ್ಲಿ ವಿಶ್ವದ ನಾಲ್ಕನೇ ಶ್ರೇಯಾಂಕದ ಆಟಗಾರನಾಗಿದ್ದನು.

೨೦೦೬
೨೦೦೮
ಆರಂಭಿಕ ಜೀವನ
ಜೂನಿಯರ್ ಟೆನ್ನಿಸ್